Zuma en Trump gesels oor koeitjies en kalfies – praag.co.za — 20 jaar jonk!
Die hooffokus van die telefoonoproep tussen die Amerikaanse president Donald Trump en President Jacob Zuma het Maandagmiddag nie vir enige opskudding gesorg nie.
In 'n verklaring deur Zuma se kantoor vrygestel kort ná die oproep plaasgevind het, het die presidensie gesê die twee leiers het hul verbintenis herbevestig tot die bevordering van sterk bilaterale verhoudinge.
"Daar is ses honderd Amerikaanse maatskappye in Suid-Afrika en sterk handelsbetrekkinge tussen die twee lande," het die presidensie gesê.
Zuma het ook Trump gelukgewens met sy verkiesing as die 45ste president van die VSA.
Die twee het ook gepraat oor die noodsaaklikheid om saam te werk oor multilaterale kwessies sowel as en "veral die soeke na vrede en stabiliteit op die vasteland van Afrika".
Suid-Afrika is nie hoog op die lys van prioriteite nie aangesien die VSA se fokus in die Midde-Ooste lê.
Egiptiese president Abdel Fattah Al Sisi is "beloon" met 'n oproep op 23 Januarie net drie dae na die inhuldiging.
Gister het die Amerikaanse president het met Nigerië se Muhammadu Buhari gepraat, wat op vakansie is in die Verenigde Koninkryk, en 'n uur of so later, met Zuma.
Trump het glo die koning van Nkandla versoek om hom te skakel, en die impi was dadelik inskiklik.
In Desember 2013 het Trump het 24 miljoen Twitter-volgelinge vertel: "Kan jy glo dat die korrupte en patetiese Suid-Afrikaanse polisiemag moet nog die gebaretaalman arresteer. So 'n gevaar – gee 10 jaar " en dit opgevolg 'n paar uur later met: "Suid-Afrika is 'n misdaad geteisterde gemors wat net wag om te ontplof – nie 'n goeie toestand vir die mense nie."
Skrywer praagGepubliseer op 14 Februarie 2017 14 Februarie 2017 Kategorieë Nuus, Suider-AfrikaSleutelwoord Trump, Zuma